Misa San Francisco

**Misa San Francisco**, tambe yama **Pro-Cathedral di San Francisco di Assisi**, ta un misa catolico romano na Oranjestad, Aruba. E ta e di tres misa catolico na Aruba, despues di kapel Alto Vista i misa Santa Ana. E misa ta sirbi desde 2013 como e pro-catedral (catedral temporal) di e capital Oranjestad.

## Historia
No por determina cu siguridad e comienso di e comunidad religioso aki; e prome mencion di e misa San Francisco ta data di 1813. Di 1816 pa 1829 Johannes Josephus Pirovano O.F.M. tabata e promé pastoor di misa San Francisco. E tabata alabes e prome pastoor fiho na Aruba. Entre 1819 y 1878 misa Santa Ana tabata resorta bou di e parokia di San Francisco, cua tabata compartí un pastoor cune. Misa San Francisco y su rectorado a hunga un papel importante den historia eclesiastico di Aruba y di Orden Dominicano, cu despues di 110 aña a debolbe e misa na e diocesis di Willemstad na 1991.

## Edificio
E misa existente ta e di cinco edificio bou di mesun nomber y e di cuater riba e mesun sitio. E prome misa tabata situa entre Oranjestad y Tanki Leendert y entre 1809 y 1813 a wordo construi for di palu y klei cu un dak di palu di maishi. El a basha abou durante un awasero na 1825. E di dos misa a wordo contrui mas pazuid cerca di Oranjestad y tabata traha di piedra cu un dak di panchi. El a wordo inaugura dia 9 di novèmber 1828 y e tempu ey tabata e edificio mas halto na Oranjestad. Dia 22 di april 1864, e prome piedra a wordo poni pa e di tres misa, cu a cay den otro prome cu su consagracion oficial. Solamente e muraya panort, toren y e presbiterio a keda intacto. E misa a wordo rapidamente reconstrui y a keda consagra dia 1 di mei 1871. 

Apesar di un cantidad di renobacion, e edificio finalmente no tabata cumpli mas cu su rekisitonan. Na 1919 a construi e di cuater misa. Misa San Francisco tin hopi similaridad cu Misa Santa Ana. Tur dos misa a wordo diseña pa pastoor y sacerdote-arkitecto Stephanus van de Pavert O.P. Internamente, e edificio ta un asina yamá 'misa di sala'. E nave di e misa tin un dak di siya grandi cu panchinan cora Hulandes. Na 1941, e misa a haya bentana di glas colorido, traha pa e artista grafico di Hulanda Lou Asperslagh. Den e presbiterio di e misa tin un bijbel cu teksto den Hulandes antiguo, publica na 1589, cu a wordo adkeri pa e misa na 1966.

## Pastorie
E pastorie di e misa ta situa panort di e misa y a wordo construi na 1848 pa Pader Basilius, co-pastoor di misa San Francisco. E edificio ta consisti di dos piso y a wordo renoba varios biaha. Na e parti pabou di e pastorie tin un cura cu un estatua di Madonna.

## Localisacion
E misa ta situá riba e plasa J.E. Irausquin na e crusada di Caya Ernesto Petronia y Dominicanessenstraat (antes Kloosterstraat). Desde 2021 tin dilanti di e misa un busto di Papa Juan Pablo II, obra di e artista Arubano Ciro Abath. Rond di e misa tin un compleho di edificio, cu ta consisti di e ex-monasterionan pa e fraternan di Huize De La Salle, unda Universidad di Aruba ta ubica desde 1988, Mariaconvent, Centro Educativo Cristian y e clubhuis di e grupo hubenil De Trupialen y e scolnan catolico Dominicus College, De la Salle MAVO, Rosario College y Maria College.

## Pastoor di misa
* 1816-1829 - Johannes Josephus Pirovano O.F.M. 
* 1880-1886 - Antonius van Koolwijk
* Stephanus van de Pavert
* Petrus Verriet